
	TIEKĖJŲ SIŪLOMI PAKEITIMAI IR PERKANČIOSIOS ORGANIZACIJOS PRIIMTI SPRENDIMAI DĖL PATEIKTŲ SIŪLYMŲ IR REKOMENDACIJŲ

	Tiekėjo siūlomi pakeitimai
	Perkančiosios organizacijos sprendimas

	Į perkančios organizacijos pateiktą klausimą „Numatytas prekių pristatymo terminas – Tiekėjas Prekes įsipareigoja pristatyti ne vėliau kaip per 90 (devyniasdešimt) kalendorinių dienų nuo Sutarties įsigaliojimo dienos. Ar toks  terminas pakankamas (per ilgas, per trumpas)  prekių pristatymui? 
Jei ne, koks Jūsų manymu būtų pakankamas ir kodėl?“ tiekėjai pateikė atsakymus „Terminas tinkamas.“, „Pakankamas“, „Prekių pristatymo terminas pakankamas“
	Perkančioji organizacija nekeis prekių pristatymo termino.

	Į perkančios organizacijos pateiktą klausimą „Kokias sąlygas papildomai siūlytumėte įtraukti į techninę specifikaciją, arba kurių reikėtų atsisakyti?
Prašome pateikti argumentuotas pastabas ir klausimus nurodant konkrečius punktus ir/ar teksto vietas.“ tiekėjas pateikė atsakymą „13  punktas: Siūlome atsisakyti šio punkto, nes jis riboja konkurenciją – kai kurie rinkoje esantys OKT prietaisai neturi fiksuoto vidinių fiksacijos taškų skaičiaus. Dažnu atveju įrenginys automatiškai parenka tiek taškų, kiek reikia optimaliam akies dugno periferijos skenavimui, todėl šis reikalavimas yra perteklinis ir neatspindi realių technologinių sprendimų.
14 punktas: Prietaiso valdymas – automatizuotas, naudojant tik lietimui jautrų monitorių arba lygiavertę automatinę valdymo sistemą;
15. Lietimui jautraus monitoriaus pasukimo ir pasvirimo kampas – reguliuojamas apie vertikalią ir horizontalią ašį
Siūlome atsisakyti apribojimo dėl liečiamo ekrano, nes tai riboja konkurenciją ir nesukuria jokios pridėtinės vertės atliekamiems tyrimams, nes  OKT prietaisas gali būti valdomas per komplektuojamą kompiuterį su aukštos raiškos monitoriumi. Valdymas vyksta įprastu būdu – naudojant belaidę klaviatūrą ir belaidę pelę.
Be to, šioje specifikacijoje jau yra nurodytas reikalavimas komplektuoti prietaisą su kompiuteriu ir monitoriumi, todėl papildomas apribojimas dėl valdymo būtinai liečiamame ekrane yra perteklinis ir neužtikrina lygiateisės konkurencinės aplinkos.“
	Perkančioji organizacija koreguos techninę specifikaciją atsižvelgdama į dalį pasiūlymų.

	Į perkančios organizacijos pateiktą klausimą „Ar techninėje specifikacijoje yra perteklinių reikalavimų, kurie nepagrįstai brangina pasiūlymo kainą?“ tiekėjas pateikė atsakymą „Ne, nėra.“   
	

	Į perkančiosios organizacijos pateiktą klausimą „Ar, Jūsų nuomone,  pirkimo procedūroje ketinančioms dalyvauti tiekėjų įmonėms turėtų būti keliami kvalifikaciniai reikalavimai? Jei taip, prašome pateikti argumentuotus siūlymus nurodant, kokie kvalifikaciniai reikalavimai turėtų būti keliami tiekėjams, norintiems dalyvauti šiame pirkime.“ tiekėjas pateikė atsakymą:
 „Prisitaikysime prie įstaigos keliamo reikalavimo. Jei tiekėjas yra dalyvaujantis viešuosiuose konkursuose ir tiekiantis medicinines prekes, tai jau atitinka kvalifikaciją“.
	

	Į perkančiosios organizacijos pateiktą klausimą „Jei perkančioji organizacija rinktųsi ekonominio naudingumo vertinimo kriterijų, kokie, Jūsų nuomone, ekonominio naudingumo vertinimo kriterijai turėtų būti taikomi pirkimo procedūrų metu bei kokie turėtų būti nustatyti šių kriterijų (ir jų parametrų) lyginamieji svoriai ekonominio naudingumo įvertinime?“ tiekėjai pateikė atsakymus „Mūsų nuomone, ekonominio naudingumo vertinimo kriterijus šiam įrenginiui galėtų būti A skenų kiekis per sekundę. Šis rodiklis apibūdina, kiek skenavimo linijų (angl. A-scans) aparatas gali atlikti per sekundę – tai tiesiogiai lemia vaizdų skiriamąją gebą, tyrimo greitį ir galimybę sumažinti judesio artefaktus.
Didesnis A skenų skaičius leidžia tiksliau ir greičiau įvertinti tinklainės struktūras, pagerina automatinį segmentavimą bei diagnostinį tikslumą. Siūlome šiam kriterijui taikyti ne mažesnį kaip 30 % svorį bendrame ekonominio naudingumo įvertinime.
Taip pat siūlome nustatyti, kad tiekėjui pasiūlius didesnį nei 75 000 A skenų per sekundę greitį, būtų skiriami papildomi balai.“
	Perkančioji organizacija netaikys ekonominio naudingumo kriterijų.

	Į perkančiosios organizacijos pateiktą klausimą „Prašome nurodyti, ar paskelbta techninė specifikacija neriboja galimybės siūlyti Jūsų įmonės tiekiamos įrangos viešajame pirkime, jeigu riboja, prašome nurodyti kokius punktus ir kaip reikia keisti, kad galėtumėte dalyvauti pirkime“ tiekėjas pateikė atsakymą „13  punktas: Siūlome atsisakyti šio punkto, nes jis riboja konkurenciją – kai kurie rinkoje esantys OKT prietaisai neturi fiksuoto vidinių fiksacijos taškų skaičiaus. Dažnu atveju įrenginys automatiškai parenka tiek taškų, kiek reikia optimaliam akies dugno periferijos skenavimui, todėl šis reikalavimas yra perteklinis ir neatspindi realių technologinių sprendimų.
14 punktas: Prietaiso valdymas – automatizuotas, naudojant tik lietimui jautrų monitorių arba lygiavertę automatinę valdymo sistemą;
15. Lietimui jautraus monitoriaus pasukimo ir pasvirimo kampas – reguliuojamas apie vertikalią ir horizontalią ašį
Siūlome atsisakyti apribojimo dėl liečiamo ekrano, nes tai riboja konkurenciją ir nesukuria jokios pridėtinės vertės atliekamiems tyrimams, nes  OKT prietaisas gali būti valdomas per komplektuojamą kompiuterį su aukštos raiškos monitoriumi. Valdymas vyksta įprastu būdu – naudojant belaidę klaviatūrą ir belaidę pelę.
Be to, šioje specifikacijoje jau yra nurodytas reikalavimas komplektuoti prietaisą su kompiuteriu ir monitoriumi, todėl papildomas apribojimas dėl valdymo būtinai liečiamame ekrane yra perteklinis ir neužtikrina lygiateisės konkurencinės aplinkos.“
	Perkančioji organizacija atsisakys 13, 14, 15 ir 16 specifikacijos punktų reikalavimų.

	Tiekėjų pastabos ir siūlomi pakeitimai Techninių specifikacijų projektui

	Techninės specifikacijos punktas
	Reikalaujamas parametras
	Tiekėjo siūlomas pakeitimas
	Perkančiosios organizacijos sprendimas

	5.
	OKT skenavimo aukštis (vertikaliai) tinklainėje - Ne mažiau 9 mm
	Punktas - OKT skenavimo aukštis (vertikaliai) tinklainėje Ne mažiau 9 mm. Tarptautinėje klinikinėje praktikoje plačiausiai naudojamas makulos skenavimo protokolas yra 6x6 mm, kurį palaiko didžioji dalis rinkoje esančių OCT sistemų (pvz., Zeiss Cirrus, Heidelberg Spectralis, Canon, Optovue). Šis matmuo laikomas optimaliu siekiant:
•	išlaikyti didelę skenavimo raišką,
•	sumažinti artefaktų kiekį (ypač esant vyzdžio judesiui),
•	išlaikyti trumpą tyrimo laiką pacientui.
Tuo tarpu reikalavimas „ne mažiau kaip 9 mm“ vertikalaus skenavimo šiuo metu nėra standartinis industrijoje ir dažnai nėra pagrįstas medicinine būtinybe. Platesnės srities tyrimai įprastai atliekami naudojant:
•	mosaic scan metodus,
•	wide-field priedus,
•	arba kelių skenavimų kombinacijas, kas leidžia gauti išplėstą vaizdą neaukštinant vieno skenavimo lauko.
Atsižvelgiant į tai, maloniai prašome laikyti šį parametrą pertekliniu ir ribojančiu konkurenciją.
	Perkančioji organizacija nekeis šio punkto reikalavimo.
Reikalavimas užtikrina platesnį tinklainės ploto vaizdavimą vieno skenavimo metu, kas pagerina diagnostinį tikslumą ir efektyvumą.

	11.
	Akies dugno fotografijų tipai - Spalvota ir beraudė (Red-free), arba jiems lygiaverčiai dugno atvaizdavimo tipai.
	Kad būtų užtikrintas konkurencingumas tarp tiekėjų prašome keisti į:
Spalvota ir/arba beraudė (Red-free), arba jiems lygiaverčiai dugno atvaizdavimo tipai.
	Perkančioji organizacija nesutinka koreguoti reikalavimo, nes tai ribotų diagnostikos galimybes. Šiuo reikalavimu siekiama užtikrinti diagnostinio vertinimo tikslumą ir funkcionalumo pilnumą, ypač tais atvejais, kai skirtingi vaizdo tipai papildo vienas kitą vertinant kraujagyslių, pigmentinių ar tinklainės pakitimų ypatumus.

	13.
	Paciento žvilgsnio vidinės fiksacijos taškų skaičius akies dugno periferijos fotografavimui - Ne mažiau 8 taškai
	Mūsų prietaisas neturi ribojimo, nes tiesiog gali OLED ekrane parodyti tiek fiksacijos taškų, kiek reikia, bet kurioje vietoje, todėl nereikia riboti jų skaičiaus.
	Perkančioji organizacija atsisakys šio punkto reikalavimo.

	
	
	7 taškai
	

	14.
	Prietaiso valdymas - Automatizuotas, naudojant tik lietimui jautrų monitorių arba lygiavertę automatinę valdymo sistemą
	Prietaisas valdomas pele. Tyrimai yra automatizuoti – pilnas abiejų akių tyrimas atliekamas vienu automatinio paleidimo mygtuku.
	Perkančioji organizacija atsisakys šio punkto reikalavimo.

	
	
	Naikinti, reikalavimas perteklinis, ribojantis konkurencingumą.
	

	15.
	Lietimui jautraus monitoriaus pasukimo ir pasvirimo kampas - Reguliuojamas apie vertikalią ir apie horizontalią ašį
	Mūsų prietaisas valdomas per išorinį kompiuterį naudojant pelę ir klaviatūrą, be integruoto monitoriaus. Tai palengvina darbą, nes visas valdymas vykdomas viename monitoriuje. Monitorius, žinoma, gali keisti pasvirimo ir pasukimo kampą.
	Perkančioji organizacija atsisakys šio punkto reikalavimo.

	
	
	Kad būtų užtikrintas konkurencingumas tarp tiekėjų prašome keisti į:
Reguliuojamas apie vertikalią ir/arba apie horizontalią ašį.
	

	
	
	Lietimui jautrus ekranas reguliuojamas apie vertikalią ašį.
	

	16.
	Galimybė valdyti prietaisą stovint pacientui už nugaros - Būtina
	Monitorius gali būti pastatomas visomis kryptimis tiek dirbant su pacientu iš priekio, tiek iš galo.
	Perkančioji organizacija atsisakys šio punkto reikalavimo.

	
	
	Naikinti, reikalavimas perteklinis, ribojantis konkurencingumą.
	

	
	
	Valdymas iš nugaros:
Kadangi pagal techninės specifikacijos reikalavimus prietaisas turi būti valdomas naudojant atskirą kompiuterį ar monitorių, šis reikalavimas laikytinas neapibrėžtu ir/ar pertekliniu. Tokiu atveju operatoriaus darbo pozicija priklauso tik nuo įrangos ir darbo vietos išdėstymo – pastatę kompiuterį ar ekraną už paciento nugaros, galima užtikrinti valdymą iš šios pozicijos.
Vis dėlto pažymėtina, kad tokio valdymo metodo klinikinė paskirtis nėra aiškiai apibrėžta, o praktikoje jis retai taikomas, kadangi dauguma procedūrų atliekamos operatoriui esant šalia paciento. Be to, norint ergonomiškai valdyti prietaisą iš nugaros, darbo stalas turėtų būti bent L formos, kad būtų galima fiziškai prieiti prie įrenginio iš galinės pusės – tuo tarpu specifikacijoje reikalaujamas tik standartinis tiesus staliukas su ratukais.
Atsižvelgiant į tai, prašytume patikslinti šį reikalavimą:
•	Kokiais atvejais klinikinėje praktikoje yra būtina valdyti prietaisą stovint už paciento nugaros?
•	Ar šis reikalavimas susijęs su konkrečiu darbo srautu, saugos ar kitais praktiniais aspektais?
•	Jei toks valdymas būtų laikomas būtinu, ar nereikėtų kartu koreguoti ir staliuko reikalavimų – aiškiai nurodant L formos konstrukciją su atitinkama prieiga?
Tokie paaiškinimai padėtų tiksliau įvertinti reikalavimo pagrįstumą ir užtikrintų proporcingą bei nediskriminacinį tiekėjų vertinimą.
	

	17.
	OKT ir spalvotos fotografijos tyrimų atlikimas - Pilnai automatinis (vienu mygtuko paspaudimu)
	Naudojama valdymo svirtelė (joystick). Automatinis sekimas ir automatinis fotografavimas
	Perkančioji organizacija nesutinka koreguoti reikalavimo, nes tai ribotų diagnostikos galimybes.

	19.
	Automatinė skenavimo pozicijos korekcija pacientams su katarakta, skenuojant per skaidresnius lęšiuko sluoksnius - Būtina
	Naikinti, reikalavimas perteklinis, ribojantis konkurencingumą.

	Perkančioji organizacija nesutinka koreguoti reikalavimo, nes tai ribotų diagnostikos galimybes.

	
	
	Nėra. Yra pusiau automatinis režimas („Semi Auto Mode“) –specialiai sukurtas darbui su pacientais turinčiais kataraktą ar silpną signalą.
	

	21.
	Glaukomos analizės galimybės – 
1. Tinklainės nervinių skaidulų sluoksnio (angliškai: RNFL) storio apie optinį diską nustatymas, palyginimas su normatyvine duomenų baze;
2. Ganglinių ląstelių sluoksnio (angliškai: GCL+, GCL++) storio makuloje nustatymas, palyginimas su normatyvine duomenų baze.
3. Pokyčių tendencijų nustatymas (remiantis ≥4 tyrimais).
4. Hood ataskaita.
	4. Hood arba lygiavertė ataskaita.

	Perkančioji organizacija sutinka koreguoti reikalavimą į „4. Hood arba lygiavertė ataskaita.“

	
	
	Panaikinti parametrą – Hood ataskaitą
	

	APIBENDRINIMAI, IŠVADOS IR SIŪLYMAI

	Rinkos dalyvių konsultacijoje sudalyvavo 6 dalyviai, kurie turėjo pastabų ir siūlymų techninės specifikacijos projektui, kuriuos perkančioji organizacija išnagrinėjo bei įvertino. Vykdydama pirkimą perkančioji organizacija atsižvelgs į kai kuriuos gautus siūlymus ir rekomendacijas.



